Marifjell

Marifjell er det høyeste fjellet i Nannestad kommune i Akershus. Det har en høyde på 717,85 meter over havet og er det syvende høyeste fjellet i Akershus av fjellene med primærfaktor på minst 50 meter. På toppen er det både utsiktstårn og en rastehytte.

Fjellet ligger innenfor Marifjell naturreservat, som også strekker seg over til Gran kommune i Oppland.

Marifjell naturreservat ble opprettet den 19. desember 2008, og dekker et totalareal på ca. 8 619 dekar.
Naturreservatet er opprettet for å bevare et stort område med gjenværende gammelskog. Biologisk mangfold i form av naturtyper, økosystemer og arter og områdets naturlige økologiske prosesser ønskes bevart. I området er det typisk fjellskog, partier med urskogspreg, sumpskog og næringskrevende skogtyper. Området har vitenskapelig og pedagogisk betydning som eksempel på denne type boreal skog (taiga) på Østlandet.

 Se også 
 Fjell i Akershus

 Fotnoter 

 Referanser 
Fylkesmannen i Oslo og Akershus, informasjonsark  Besøkt 8. desember 2013

Kategori:Fjell i Nannestad
Kategori:Verneområder opprettet i 2008
Kategori:Fjell under 1000 meter